Berlingske Tidende, 1790-11-26
London, den 9de November. Den fra Madrit forventede Coureer, Hr. Schaw, ankom i Forgaars og overbragte den allerede forhen anmeldte Convention. Vort Ministerium har strax tilfredsstillet Publikums Nysgiærrighed efter sammes Jndhold, ved at bekiendtgiøre følgende 8 Punkter: Artikel 1. Det er bleven aftalt, at de Bygninger og Landstrækninger, som findes paa de nordvestlige Kyster af det faste Land i Nordamerika, eller paa de ved samme faste Land liggende Øer, af hvis Besiddelse en Spansk Officeer omtrent i April Maaned 1789 udsatte Hs. brittiske Majestæts Undersaattere, skulle gives bemeldte brittiske Undersaattere igien tilbage. Art. 2. Desuden skal der efter Omstændighedernes Beskaffenhed gives en billig Erstatning for alle de voldsomme og fiendtlige Handlinger, som den ene af de contraherende Parters Undersaattere have siden April Maaned 1789 udøvet imod den andens, og samme igien sættes i Besiddelse af de Jorder, Bygninger, Skibe, Vahre eller andre Ting, som de have eiet paa bemeldte faste Land eller hosliggende Øer men i Mangel deraf gives en billig Godtgiørelse for det lidte Tab. Art. 3. For at knytte Venskabsbaandet endnu stærkere og for at vedligeholde i Fremtiden en fuldkommen Harmonie og god Forstaaelse imellem begge contraherende Parter, er det bleven aftalt, at fælleds Undersaattere ikke skulle foruroliges eller fornærmes, naar de seile eller drive Fiskerie i det stille eller Sydhavet, eller naar de paa Kysterne, som omgive dette Hav, lande til Stæder som endnu ikke ere occuperede, for sammesteds at drive Handel med Landets Jndfødte eller for at anlægge Establissementer, hvilket dog alt skal blive underkastet nærmere udførte Jndskrænkninger i de trende følgende Artikler. Art. 4. Hs. brittiske Majestæt forbinder sig til at anvende de virksomste Midler for at afværge, at Hs. Undersaatteres Skibsfart og Fiskerie i det stille eller Sydhavet ikke skal tiene til noget Paaskud for en utilladelig Handel med de Spanske Establissementer; til hvilken Ende de udtrykkelig er bleven fastsat, at de brittiske Undersaattere ikke maae seile eller fiske i bemelte Hav uden i en Afstand af 10 Søemile fra de af Spanien allerede occuperede Kyster. Art. 5. Det er bleven aftalt, at alle de Establissementer, som een af de contraherrende Magters Undersaattere have anlagt siden April Maaned 1789, eller fremdeles maatte anlægge, saavel paa de Steder, som i Følge den første Artikel skulle gives de brittiske Undersaattere tilbage, som i alle andre Dele paa de nordvestlige Kyster af Nordamerika eller paa Øerne, der ligge norden for de af Spanien allerede occuperede Kyster, skulle staae frit og uden Hinder aabne til Handel og Vandel for begge Magters Undersaattere. Art. 6. J Henseende til de østlige og vestlige Kyster af Sydamerica med hosliggende Øer er det end videre bleven aftalt, at ingen af begge Magters Undersaattere maae i Fremtiden anlægge noget Establissement paa de i Sønden af bemeldte Kyster liggende Landstrækninger og Øer, der allerede ere tagne i Besiddelse af Spanierne, men vel i Anledning af deres Fiskerie, lande til disse Kyster eller Øer, og sammesteds opføre Hytter og andre Bygninger, dog kun for en vis Tid og blot i den Henseende. Art. 7. J Tilfælde af indløbende Klagemaal eller Overtrædelse af denne Conventions Artikler, skulle begge Parters Officerer, uden foriveien at tillade sig ringeste Voldsomhed eller Brug af Magt, være pligtige til at anmelde Sagen med dens Omstændigheder for deres Hoffer, som da i Mindelighed ville erlægge Tvistigherdene. Art. 8. Nærværende Convention skal inden 6 Ugers Forløb, at regne fra dens Undertegnelses Dato, og om muligt før, blive ratificeret og bekræftet. Givet paa Slottet i St. Lorenz, den 28de October 1790. Alleyne Fitzherbert. Grev Florida Blanca.